dair op heeft de voirs jan huer seder altijt
betalinge gedaen Oick lach de voirs meester
anthonijs lange genoech sieck en in goeder
memorie eer hij starf Ende hadde zij enige
gebreken te hemweerts gehadt die hadde zij hem
moegen verclaen eer hij starf hij was wel zoe
redelijck dat hij hae dair af goede claernisse
en bescheyt gedaen soude hebbe dair jan luttel
oft niet vele af en weet te spreken Mair hier
bij es wel te marcken die groote onredelicheyt
van hue dat zij den voirs janne nu sompt
molesten nae de doot des voirs meester anthonijs
als zij meynt dat hij luttel bescheets sal weten
van meester anthonijs dingen sustineert dair
ome de voirs jan dat de voirs weduwe zoe
verre dat aengaet meester anthonisse verdoolt is
hem enige rekenige oft bewijs voirde oft meer
te eysschen
It op dyerste point van huen
eyssche antweert de voirs jan en seet dat hij
haer des gheeve danck en derf wete dat zij
die stocgoede voir hondert rinssche gulden heen
laten volgen want wouter in zijne testamete
die zijne brueden heeft gemaict op hondert
peters tsjaers die zij hue dair af geven soude
hue leefdage lang Mair is ter contrarie van
huen voir nemen waer dat de voirs gebruedn
bij tusschenspreken van goeden mannen huen
vrielde en magen hen hebben laten ondwijse
dat zij voir de hondert peters begrepen inde
testame te voirs hue gegeve hebben hondert
ryns gulden Ende alse vander betalinge die
zij dair af eyscht dair op seet de voirs jan
alsoe hij opt voirs prohemnn geseet heeft En
uuttint haer yet dair af tachter te zijne dan